WSCA rahbari rossiyalik yengil atletikachilar ishtirok etgan taqdirda 2016-yilgi Olimpiada o‘yinlariga boykot e’lon qilishga chaqirdi

Suzish bo‘yicha butunjahon murabbiylari assotsiatsiyasi (WSCA) rahbari Jon Leonard sportchilarni agar Yengil atletika federatsiyalari xalqaro assotsiatsiyasi (IAAF) rossiyalik yengil atletikachilarga Olimpiadada ishtirok etishga ruxsat bersa, Rio-de-Janeyrodagi Olimpiada o‘yinlariga boykot e’lon qilishga chaqirdi. Bu haqda “Gazeta.ru” xabar beradi.

“Rossiya o‘zining amaldagi antidoping tizimini hukumatdagi o‘zgarishlarsiz o‘zgartira olmaydi. Rossiya (hech bo‘lmaganda, yengil atletikachilar) Rioda bo‘lmasligi lozim. Agar IAAF ‘barchasi unutildi, siz barcha muammolarni hal qildingiz’ desa, Olimpiada sport turlarining butun dunyo bo‘yicha barcha sportchilari Riodagi Olimpiadaga nisbatan boykot e’lon qilishi lozim”, — dedi Leonard.
Eslatib o‘tamiz, IAAF kengashi Rossiya yengil atletika federatsiyasini tashkilot shafeligi ostida bo‘lib o‘tadigan xalqaro musobaqalardan vaqtinchalik chetlatgan edi.